คือดิฉันไปฉีดยาคุมครั้งแรกมาเมื่อเดือนที่แล้วค่ะ ตอนนั้น ประจำเดือนหยุดแล้วนะคะ แล้วเดือนนี้ประจำเดือนมาต่มาหลายวันมากเลยค่ะช่วง7วันแรกจะมามากปกติ แต่พอหลังๆจะมาแบบกระปริบกระปรอยค่ะมาทั้งหมด2อาทิตย์แล้วค่ะ มาไม่มากนะคะแต่มาทุกวัน ควรทำยังไงดีค่ะ
สวัสดีค่ะ ผลข้างเคียงของการฉีดยาคุมกำเนิดคืออาจทำให้ประจำเดือนมาปริมาณมาก มานานกว่าปกติ หรือมีเลือดออกกะปริดกะปรอยได้ แต่มักเกิดในช่วง 2-3 เดือนแรก หลังจากนั้นเลือดจะค่อยๆ มาน้อยลงและห่างขึ้น และประจำเดือนจะขาดหายไปดังนั้น การที่มีประจำเดือนมานาน และต่อมามีเลือดออกกะปริดกะปรอย จึงน่าจะเป็นผลข้างเคียงของยาฉีดคุมกำเนิดได้ค่ะ แนะนำให้สังเกตอาการไปก่อน เลือดที่ออกน่าจะค่อยๆ ลดน้อยลงจนหายไปค่ะแต่หากเลือดไม่มีแนวโน้มที่จะลดลง หรือกลับมีปริมาณมากขึ้น ควรไปพบแพทย์เพื่อพิจารณาทานยาหยุดการไหลของเลือด หรือยาคุมกำเนิดร่วมไปด้วย เพื่อหยุดการไหลของเลือดค่ะ